**EVROPSKO ZDRUŽENJE ZA TERITORIALNO SODELOVANJE**

**KRAS-CARSO** **Z OMEJENO ODGOVORNOSTJO (EZTS KRAS-CARSO)**

**STATUT**

Podpisnice na podlagi:

* Uredbe (ES) št. 1082/2006 Evropskega parlamenta in Sveta z dne 5. julija 2006 o ustanovitvi evropskega združenja za teritorialno sodelovanje (EZTS), spremenjene z Uredbo (EU) št. 1302/2013 Evropskega parlamenta in Sveta z dne 17. decembra 2013, kot tudi Uredb (EU) Evropskega parlamenta in Sveta št. 1301/2013, št. 1304/2013 in št. 1303/2013 z dne 17. decembra 2013 (v nadaljevanju: Uredba (ES);
* Zakona Republike Italije št. 88, poglavje III, z dne 7. julija 2009 o izvedbenih določbah Uredbe (ES) št. 1082/2006 v zvezi z ustanovitvijo evropskega združenja za teritorialno sodelovanje (EZTS) z naknadnimi spremembami in dopolnitvam;
* Evropske okvirne konvencije o čezmejnem sodelovanju teritorialnih skupnosti ali oblasti z dne 21. maja 1980;
* načela delitve oblasti, v skladu z notranjim pravom Republike Italije in Republike Slovenije ter omejitev in obveznosti, ki jih določata mednarodno in evropsko pravo;
* Uredbe Republike Slovenije o ustanovitvi evropskega združenja za teritorialno sodelovanje (Uradni list RS, št. 24/15 z dne 9. aprila 2015);
* Zakonodaje Republike Slovenije, ki ureja javne zavode, vključno s kolektivno pogodbo upoštevajoč dejavnost zavoda o zavodih in javno naročanje: Zakon o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP), Zakon o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb), Zakon o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17, 84/18, 204/21 in 139/22), Zakon o javnem naročanju (Uradni list RS, št. 91/15, 14/18, 121/21, 10/22, 74/22 – odl. US in 100/22 – ZNUZSZS);
* konvencije, ki so jo članice podpisale dne, XX.XX. 202X, in je sestavni del tega statuta na podlagi 9.2 čl. Uredbe (ES) št. 1082/2006

soglašajo z ustanovitvijo evropskega združenja za teritorialno sodelovanje v obliki neprofitnegajavnega zavoda s statusom pravne osebe s krajšim nazivom »EZTS Kras-Carso« (v nadaljevanju: EZTS)

**1. člen**

**(Pravna oblika)**

EZTS pridobi status pravne osebe javnega prava z dnem vpisa v sodnem registru. EZTS je pravna oseba in lahko zato sprejema obveze, uveljavlja pravice, pridobiva, prodaja ali razpolaga s premičninami in z nepremičninami ter je legitimirana v sodnih postopkih.

EZTS avtonomno upravljajo njegovi člani. O razpolaganju z nepremičninami odloča skupščina. Upravljanje in delovanje EZTS ureja zakonodaja Republike Slovenije, ki ureja zavode.

**2. člen**

**(Sestava, delovanje in naloge skupščine)**

Skupščina je najvišji organ EZTS, ki nadzira, potrjuje in sprejema odločitve.

V članstvu skupščine so enakovredno zastopani člani iz Slovenije in Italije, in sicer:

* Občina Divača (Republika Slovenija) – 2 člana,
* Comune di Doberdò del Lago / Občina Doberdob (Republika Italija) – 1 član,
* Comune di Duino Aurisina / Občina Devin Nabrežina (Republika Italija) – 1 član,
* Comune di Fogliano Redipuglia (Republika Italija) – 1 član,
* Občina Hrpelje-Kozina (Republika Slovenija) – 2 člana,
* Občina Komen (Republika Slovenija) – 2 člana,
* Občina Miren-Kostanjevica (Republika Slovenija) – 2 člana,
* Comune di Monfalcone (Republika Italija) – 1 člana,
* Comune di Monrupino / Občina Repentabor (Republika Italija) – 1 član,
* Comune di Ronchi dei Legionari (Republika Italija) – 1 član,
* Comune di Sagrado (Republika Italija) – 1 član,
* Comune di San Dorligo della Valle / Občina Dolina (Republika Italija) – 1 član,
* Comune di Muggia/Milje (Republika Italija) – 1 član,
* Comune di Savogna s'Isonzo / Občina Sovodnje ob Soči (Republika Italija) – 1 član,
* Občina Sežana (Republika Slovenija) – 4 člani,
* Comune di Sgonico / Občina Zgonik (Republika Italija) – 1 član,
* Comune di Trieste (Republika Italija) – 1 član,
* predstavnik zaposlenih – 1 član,
* predstavnik zainteresirane javnosti – 2 člana (eden iz Italije, eden iz Slovenije).

Člane skupščine, ki predstavljajo sodelujoče občine, imenujejo občinski sveti članic EZTS na predlog njihovih županov. Člana skupščine, ki je predstavnik zaposlenih izvolijo zaposleni EZTS izmed sebe. Člana skupščine, ki predstavljata zainteresirane javnosti imenujeta destinacijski organizaciji (ena iz Italije in ena iz Slovenije) delujoči na področju razvoja oz. turizma.

Mandat članov skupščine traja štiri leta in so lahko ponovno imenovani.

Skupščina se sestaja vsaj dvakrat letno. Seje skupščine sklicuje predsednik. Skupščino lahko skliče tudi katerikoli član ob podpori vsaj tretjine njenih članov. Skupščina je sklepčna, če je na seji prisotna večina vseh članov, svoje odločitve pa sprejema z večino glasov opredeljenih navzočih članov, razen če ta statut določa drugače. V primeru izenačenega izida glasovanja predsednikov glas šteje dvojno.

Skupščina izvaja naslednje naloge:

* izmed svojih članov izvoli predsednika in podpredsednika;
* obravnava predlog in sprejema skupno razvojno strategijo in odloča o strateških usmeritvah EZTS;
* obravnava predlog in potrjuje proračun, letni in večletni finančni plan, bilance stanja, izkaze poslovnega izida, izkaze denarnih tokov, pojasnila k izkazom in druge dokumente skladno s finančno zakonodajo;
* skladno z zakonom predlaga in odloča o spremembi konvencije in statuta;
* imenuje direktorja in nadzorni svet;
* soglasno odloča o sprejemu nove članice ali pridruženega partnerja;
* sprejema  poslovnik skupščine;
* odloča o imenovanju neodvisne zunanje revizije, ki jo izbere na podlagi javnega razpisa;
* ustanoviteljicam predlaga o prenehanju delovanja EZTS.

Skupščino vodi predsednik oziroma podpredsednik, v primeru, da predsednik ne more opravljati svojih dolžnosti.

**3. člen**

**(Predsednik in podpredsednik skupščine)**

Predsednik usklajuje delo skupščine EZTS in zagotavlja njeno delovanje. V primeru, da predsednik te dolžnosti ne more opravljati ga nadomešča podpredsednik.

Mandat predsednika in podpredsednika avtomatično preteče z iztekom mandatnega obdobja članov skupščine.

Predsednika in podpredsednika izvoli skupščina izmed svojih članov. Njun mandat traja štiri leta.

Predsednik je zadolžen za naslednje dejavnosti:

* predstavlja EZTS in njegovo skupščino ;
* sklicuje skupščino, vodi seje skupščine, določi dnevni red in skrbi za nemoten potek dela skupščine;
* podpisuje sklepe skupščine;
* izvaja promocijske aktivnosti EZTS;
* izvaja morebitne dodatne naloge, ki mu jih skupščina izrecno dodeli.

Da bi zagotovili enakopravno zastopanost slovenske in italijanske stran, predsednik in podpredsednik ne smeta imeti istega državljanstva

**4. člen**

**(Direktor)**

Direktor zastopa in predstavlja EZTS samostojno in skrbi za izvajanje njegovih dejavnosti. Direktor EZTS je zakonit zastopnik EZTS in izvaja sklepe, ki jih sprejmeta skupščina in predsednik pri opravljanju svojih nalog, ter je odgovoren za operativno načrtovanje in upravljanje EZTS.  Direktor je odgovoren zlasti za:

* oblikovanje strateških usmeritev EZTS;
* izvajanje registriranih dejavnosti EZTS;
* sklepanje zavarovanj za tveganja v zvezi z dejavnostmi EZTS;
* spodbujanje vzpostavitve odnosov med partnerji in skrbi za njihovo izvajanje;
* načrtovanje, oblikovanje in izvajanje projektov;
* spremljanje in pridobivanje evropskih ter drugih sredstev.

Direktor sprejema odločitve na vseh področjih, ki niso v pristojnosti skupščine skladno z 9. členom Uredbe (ES), in sicer:

* pripravljanje planov dela;
* sprejem sistemizacije delovnih mest EZTS, pri čemer mora zagotoviti mesto strokovnega vodje – geologa za vodenje Odbora za upravljanje geoparka;
* upravljanje s človeškimi viri, ki so potrebni za delovanje EZTS;
* skupščini predlaga oblikovanje stalnih in začasnih odborov;
* skupščini podaja vsebinsko in finančno poročilo o delu EZTS;
* priprava gradiv za nadzorni svet in skupščino;
* izvajanje promocije EZTS.

Direktorja imenuje skupščina. Njegov mandat traja štiri leta in je na to mesto po izteku mandata lahko ponovno izvoljen.

Podrobnejše pristojnosti direktorja so opredeljene v pogodbi o delu.

**5. člen**

**(Stalni in začasni odbori)**

Stalni odbori so strokovni delovni organi, ki jih na predlog direktorja imenuje skupščina. Sestavljajo jih strokovnjaki s področij, za katera so imenovani.

Stalni odbori so:

* Odbor za upravljanje geoparka, ki ga vodi strokovni vodja – geolog;
* Odbor za trajnostno mobilnost;
* Odbor za razvoj podjetništva na podeželju;
* Odbor za trajnostni razvoj turizma;
* Odbor za zdravstvo, zaščito in reševanje.

Vsak odbor sestavljajo vsaj trije člani, ki izmed sebe izberejo predsednika.

V skladu s 7. členom tega statuta lahko skupščina za dosego ciljev, ki so opredeljeni v 7. točki konvencije, ustanavlja tudi druge stalne in začasne odbore.

**6. člen**

**(Nadzorni svet)**

Nadzorni svet imenuje skupščina. Sestavljajo ga trije stalni člani. Eden od članov zastopa Republiko Slovenijo, eden Republiko Italijo, eden pa je izbran na podlagi skupnega dogovora in opravlja funkcijo predsednika.

Vsi člani morajo imeti znanja iz področja javnih financ. V primeru, da nadzornik trajno ne more opravljati svoje funkcije, se imenuje novega. Mandat članov nadzornega sveta traja štiri leta in so po končanem mandatu lahko ponovno imenovani.

Nadzorni svet preverja finančno poslovanje EZTS in potrjuje zaključni račun, ki ga pripravi direktor, sprejme pa skupščina. Poslovanje nadzornega sveta se uredi s poslovnikom, ki ga sprejme nadzorni svet.

**7. člen**

**(Premoženje in finančna ureditev)**

Za operativno delovanje EZTS članice ustanovijo sklad v višini 160.000 EUR (stošestdesett tisoč evrov).

Slovenska in italijanska stran prispevata vsaka po 50 % sredstev, potrebnih za operativno delovanje.

Delež vložka se na slovenski strani določi po številu prebivalcev (ponder 70 %) in površini občine (ponder 30%) v posamezni občini na danem območju EZTS. Delež vložka se na italijanski strani določi po številu prebivalcev (ponder 20 %) in površini občine (ponder 80%) v posamezni občini na danem območju EZTS.

Deleži članic EZTS so:

|  |  |  |  |  |  |  |
| --- | --- | --- | --- | --- | --- | --- |
| ***Občine (Italija) - 50%*** | *Glede na površino* | *% površine* | *Glede na št. prebivalcev* | *% prebivalcev* | ***Glede na delež prebivalcev (20%) in površine (80%)*** | *Znesek €* |
| Trieste - Trst | 85,1 | 26,92 | 199773 | 72,01 | 35,94 | 28.750,49 |
| Muggia - Milje | 13,85 | 4,38 | 12899 | 4,65 | 4,43 | 3.547,87 |
| San Dorligo della Valle - Dolina | 24,22 | 7,66 | 5711 | 2,06 | 6,54 | 5.232,69 |
| Monrupino - Repentabor | 12,61 | 3,99 | 858 | 0,31 | 3,25 | 2.602,36 |
| Sgonicco - Zgonik | 31,4 | 9,93 | 1991 | 0,72 | 8,09 | 6.471,71 |
| Duino Aurisina - Devin Nabrezina | 45,31 | 14,33 | 8238 | 2,97 | 12,06 | 9.648,07 |
| Doberdò del Lago - Doberdob | 27,05 | 8,56 | 1352 | 0,49 | 6,94 | 5.554,21 |
| Monfalcone - Tržič | 20,64 | 6,53 | 28093 | 10,13 | 7,25 | 5.798,83 |
| Fogliano Redipuglia - Foljan Redipulja | 7,92 | 2,51 | 2946 | 1,06 | 2,22 | 1.773,30 |
| Ronchi - Ronke | 17,11 | 5,41 | 11755 | 4,24 | 5,18 | 4.141,87 |
| Sagrado - Zagraj | 13,94 | 4,41 | 2140 | 0,77 | 3,68 | 2.945,56 |
| Savogna - Sovodnje | 16,98 | 5,37 | 1655 | 0,60 | 4,42 | 3.533,04 |
|  | 316,13 | 100,00 | 277411 | 100,00 | 100,00 | 80.000,00 |



Članice EZTS se obvezujejo, da bodo iz svojih virov zagotavljale sredstva za nemoteno delovanje EZTS in bodo iskale možnosti financiranja za zagotavljanje sredstev za delovanje EZTS v okviru svojih dejavnosti, v kolikor le-ta niso zagotovljena iz drugih virov.

Sredstva za delovanje EZTS-ja obsegajo višino plače direktorja, zaposlenih in materialnih stroškov za delovanje EZTS. Predvidena višina letnega delovanja je 160.000 €.

O sodelovanju pri projektih, ki so financirani iz strukturnih skladov ali prejemajo druga sredstva ter o njihovi vsebinski usmeritvi in finančni konstrukciji, odloča skupščina.

EZTS pridobiva sredstva iz sredstev ustanoviteljic, iz lastnih virov in iz evropskih projektov.

**8. člen**

**(Delovna jezika EZTS)**

Vsi organi EZTS delujejo dvojezično v slovenščini in italijanščini. Vsi dokumenti, ki se oblikujejo v okviru EZTS so napisani v obeh jezikih.

**9. člen**

**(Poslovanje in dokumentacija)**

Način in postopke izvajanja srečanj med članicami EZTS ter srečanj EZTS s partnerji in deležniki, uporabo logotipa, glave ter pisave v uradnih dopisih EZTS, uporabo drugih vizualnih simbolov ter ostale vidike poslovnega in dokumentacijskega upravljanja EZTS natančneje določa poslovnik EZTS.

Poslovnik EZTS sprejme skupščina na svoji prvi redni seji.

Direktor EZTS sprejme pravilnike, ki natančneje opredeljujejo posamezna poslovna razmerja, kot na primer pogodbena razmerja, notranjo organizacijo.

Vodenje in hranjenje dokumentacije ureja področna nacionalna zakonodaja.

**10. člen**

**(Sprejemanje in sprememba statuta)**

Članice soglasno sprejmejo ta statut in ga objavijo v skladu z Uredbo 1082/2006/ES ter v skladu s slovensko in italijansko nacionalno zakonodajo.

Spremembe statuta odobrijo člani skupščine z dvotretjinsko večino vseh članov.

Članica EZTS je dolžna o nameravani spremembi konvencije in bistveni spremembi statuta obvestiti državni organ pristojen za lokalno samoupravo.

Bistvene spremembe statuta EZTS so tiste, ki neposredno ali posredno vključujejo spremembo konvencije o ustanovitvi EZTS.

Za spremembo statuta se upoštevata 4. in 5. člen Uredbe 1082/2006/ES.

|  |  |
| --- | --- |
| Kraj in datum:\_\_\_\_\_\_\_\_\_\_\_\_\_    **OBČINA DIVAČA**    Županja:  ALENKA ŠTRUCL DOVGAN | Kraj in datum:\_\_\_\_\_\_\_\_\_\_\_\_\_  **COMUNE DI DOBERDÒ DEL LAGO /**  **OBČINA DOBERDOB**  Župan:  FABIO VIZINTIN |
| Kraj in datum:\_\_\_\_\_\_\_\_\_\_\_\_\_  **COMUNE DI DUINO AURISINA  /**  **OBČINA DEVIN NABREŽINA**  Župan:  IGOR GABROVEC | Kraj in datum:\_\_\_\_\_\_\_\_\_\_\_\_\_  **COMUNE DI FOGLIANO REDIPUGLIA**    Županja:  CRISTIANA PISANO |
| Kraj in datum:\_\_\_\_\_\_\_\_\_\_\_\_\_  **OBČINA HRPELJE-KOZINA**    Županja:  SAŠA LIKAVEC SVETELŠEK | Kraj in datum:\_\_\_\_\_\_\_\_\_\_\_\_\_  **OBČINA KOMEN**    Župan:  ERIK MODIC |
| Kraj in datum:\_\_\_\_\_\_\_\_\_\_\_\_\_  **OBČINA MIREN-KOSTANJEVICA**    Župan:  MAURICIJ HUMAR | Kraj in datum:\_\_\_\_\_\_\_\_\_\_\_\_\_  **COMUNE DI MONFALCONE**    Županja:  ANNA MARIA CISINT |
| Kraj in datum:\_\_\_\_\_\_\_\_\_\_\_\_\_  **COMUNE DI MONRUPINO /**  **OBČINA REPENTABOR**  Županja:  TANJA KOSMINA | Kraj in datum:\_\_\_\_\_\_\_\_\_\_\_\_\_  **COMUNE DI RONCHI DEI LEGIONARI**    Župan:  MAURO BENVENUTO |
| Kraj in datum:\_\_\_\_\_\_\_\_\_\_\_\_\_  **COMUNE DI SAGRADO**    Župan:  MARCO VITTORI | Kraj in datum:\_\_\_\_\_\_\_\_\_\_\_\_\_  **COMUNE DI SAN DORLIGO DELLA VALLE / OBČINA DOLINA**  Župan:  SANDY KLUN |
| Kraj in datum:\_\_\_\_\_\_\_\_\_\_\_\_\_  **COMUNE DI MUGGIA/MILJE**    Župan:  PAOLO POLIDORI | Kraj in datum:\_\_\_\_\_\_\_\_\_\_\_\_\_  **COMUNE DI SAVOGNA D'ISONZO / OBČINA SOVODNJE OB SOČI**  Župan:  LUCA PISK |
| Kraj in datum:\_\_\_\_\_\_\_\_\_\_\_\_\_  **OBČINA SEŽANA**    Župan:  ANDREJ SILA | Kraj in datum:\_\_\_\_\_\_\_\_\_\_\_\_\_  **COMUNE DI SGONICO / OBČINA ZGONIK**  Županja:  MONICA HROVATIN |
| Kraj in datum:\_\_\_\_\_\_\_\_\_\_\_\_\_  **COMUNE DI TRIESTE**    Župan:  ROBERTO DIPIAZZA |  |